|  |
| --- |
| Lenny Kravitz |
|  |
| Biografija |
| Pilnas vardas | Leonard Albert Kravitz |
| Gimė | 1964 m. gegužės 26 d. (59 metai) |
| Kilmė | Niujorkas, Niujorkas, JAV |
| Žanrai | rock, hard rock, funk rock, album rock, neo-psychedelia, soul rock |
| Veikla | dainininkas, dainų kūrėjas, instrumentalistas, įrašų prodiuseris, kompozitorius, aktorius |
| Instrumentai | vokalas, gitara, bosinė gitara, mušamieji, lūpinė armonikėlė, sintezatorius, perkusija, sitaras, pianinas |
| Aktyvumo metai | 1989–dabar |
| Įrašų kompanija | Virgin Records AmericaRoadrunner Records/Atlantic Records |
| Susijusi veikla | Karl Denson, Dan Dyer, Vanessa Paradis, Madonna, Slash, Aerosmith, Mick Jagger, Baha Men, Michael Kamen, Angie Stone, Cree Summer, Lionel Richie, Zoro |

**Lenny Kravitz** (pilnas vardas *Leonard Albert Kravitz*, g. 1964 m. gegužės 26 d.) – JAV dainininkas, dainų kūrėjas, instrumentalistas, įrašų prodiuseris, kompozitorius, aktorius, atliekantis muziką rock, soul, funk, reggae, hard rock, psychedelic, folk ir baladžių stiliais.

Be dainavimo, L. Kravitz’as dažnai pats groja visomis gitaromis, mušamaisiais, sintezatoriumi ir perkusijomis įrašų metu. Atlikėjas yra laimėjęs Grammy „Geriausio roko atlikėjo dainos" nominacijoje ketverius metus iš eilės – nuo 1999 iki 2002 m. Taip pat visame pasaulyje jis yra pardavęs apie 30 milijonų albumų.

Biografija
----------

Lenny gimė Niujorke. Jo mama Roxie Roker buvo profesionali aktorė, o tėtis Sy Kravitz NBC televizijos naujienų prodiuseris. Tėvas buvo Rusijos žydų kilmės, o mama kilusi iš Bahamų. Lenny Kravitz’as buvo pavadintas savo senelio, kuris žuvo 1951 m. kare Korėjoje, sulaukęs 20 metų, garbei.

Lenny pradėjo groti su lėkštėmis ir puodais virtuvėje sulaukęs trejų, o būdamas penkerių metų jis jau norėjo būti muzikantu. Netrukus jis pradėjo groti mušamaisiais, o vėliau ir gitara. Jis užaugo klausydamasis muzikos, kurią klausėsi jo tėvai: R&B, jazz, klasikos, operos, gospel chorų ir bliuzo. Būdamas septynerių metų Madison Square Garden arenoje jis pamatė grupės „Jackson 5" koncertą ir nuo to laiko ji tapo jo mėgstamiausia grupe.

1974 m. Kravitz’ų šeima persikėlė gyventi į Los Andželą. Lenny čia pradėjo dainuoti Kalifornijos berniukų chore. Šiame mieste L. Kravizt’as susipažino su roko muzika, išgirdęs tokias grupes kaip Led Zeppelin, Kiss, Aerosmith, Jimi Hendrix, Pink Floyd, Cream ir The Who. Taip pat jis dažnai filmuodavosi televizijos reklamų klipuose.

Sulaukęs 15 metų jaunasis Kravitz’as išsikraustė iš namų ir pradėjo užsiimti muzika kartu su draugais. 1982 m. jis baigė Beverli Hilso aukštąją mokyklą ir išleido pirmąjį savo demo įrašą, tuomet juo susidomėjo kelios įrašų kompanijos.

1985 m. Lenny tėvai išsiskyrė, o jis sutiko Lisa Bonet, kurią po dvejų metų draugystės vedė. Jie turi dukterį Zoë Isabella Kravitz, kuri gimė 1988 m. gruodį.

Pirmąjį savo albumą „Let Love Rule" jis įrašė už savo ir tėvo jam skirtas lėšas, kartu su bosistu Henry Hirsch ir saksofonininku Karl Denson. Po sėkmingo albumo išleidimo juo susidomėjo kompanija „Virgin Records", su kuria jis bendradarbiauja nuo 1989 m. iki dabar.

Lenny Kravitz’as save vadina ir žydu ir krikščioniu, sakydamas, kad abu tikėjimai jam vienodi.

### 1990: ankstyvoji karjera

1991 m. Lenny išleido savo antrąjį albumą „Mama Said", skirtą jo mamai. Tais pačiais metais jo singlas „It Ain’t Over 'Til It’s Over" pakilo į antrąją Billboard šimtuko vietą ir iki šiol yra sėkmingiausias jo singlas.

1993 m. jis išsiskyrė su savo žmona. Tais pačiais metais išleistas albumas „Are You Gonna Go My Way" pasiekė Billboard Top 200 12 vietą.

Albumą „Circus" atlikėjas išleido 1995 m. kuris šoktelėjo į 10 Billboard šimtuko vietą. Tačiau albumas turėjo tik du hitus – „Rock and Roll Is Dead" ir „Can’t Get You Off My Mind".

Kartu su 1998 m. albumu „5", tais pačiais metais Lenny laimėjo pirmąjį iš savo keturių laimėtų „Grammy" apdovanojimų už geriausią roko atlikėjo dainą.

### 2000–2005

2000 m. Kravitz’as išleido albumą „Greatest Hits", kuris tapo pačiu sėkmingiausiu – jis pasiekė antrąją Billboard 200 vietą ir buvo parduotas apie 8 milijonų kopijų tiražu visame pasaulyje.

2001 m. atlikėjas išleido savo šeštąjį albumą, kuris buvo įrašinėjamas Majamio mieste. Dainą „Bank Robber man" Kravit’as parašė po to, kai policija jį per klaidą areštavo, sumaišydama jį su banko plėšiku.

2002 m. rugsėjį Kravitz’as pasirodė Simpsonų visų roko žvaigždžių serijoje.

Ankstyvaisiais 2003 m. Kravitz’as išleido dainą „We Want Peace", kuri buvo skirta tik siuntimuisi internetu, kaip protestas prieš karą Irake. Daina pasiekė pirmąją vietą pagal siuntimųsi skaičių visame internete. Kravitz’as taip pat dainavo albume „Unity", skirtą 2004 m. Atėnų olimpiadai.

### 2006–2012

L. Kravitzas koncerto Vilniuje metu, 2008 m.
2006 m. sausį Kravitz’as išleido albumą „Breathe", kartu su kompanija „Absolut Vodka". Šis albumas taip pat buvo skirtas tik siuntimuisi internetu ir buvo pasiekiamas visiems vartotojams *www.absolutkravitz.com* ir *www.absoluttracks.com* svetainėse.

Tų pačių metų Madonnos pasauliniame ture dalyvavo ir L. Kravitz’as. Keturis kartus scenoje kartu su atlikėja jis pasirodė ir Paryžiuje.

Vėliau atlikėjas įkūrė savo dizaino kompaniją „Kravitz Design", sakydamas, kad jei jis nebūtų muzikantas, užsiiminėtų dizainu.

Savo aštuntą studijinį albumą „It Is Time for a Love Revolution" jis išleido 2008 m. vasario 5 d. Kitas jo albumas „Funk" turėjo pasirodyti tais pačiais metais, tačiau buvo atidėtas.

Tų pačių metų sausį Kravitz’as pradėjo savo mini koncertinį turą po 9 JAV miestus, pristatydamas savo naująjį albumą. Turas prasidėjo Kalifornijoje ir baigėsi Niujorke. Turas buvo rengiamas kartu su „Myspace" interneto kompanija ir vadinosi „Get on the Bus" (liet. *„Lipk į autobusą"*). Kiekviename turo mieste buvo išrenkama po vieną nugalėtoją ir vieną svečią, kurie autobusu nemokamai keliavo po visą Lenny turą.

Vasario 11 d. Lenny buvo paguldytas į Majamio ligoninę dėl ūmaus bronchito. Jo liga privertė atlikėją atsisakyti planuoto turo po Europą pristatant savo naują albumą „It Is Time for a Love Revolution".

2009 m. L. Kravitzas pasirodė kino ekranuose nusifilmuodamas kino dramoje „Precious: Based on the Novel „Push" by Sapphire".

Koncertinio turo po Italiją metu dainininkas dėl bronchito turėjo atidėti kelis koncertus Romoje ir Brešoje.

Taip pat 2009 m. buvo pateikta naujienų dėl naujojo albumo „Funk". Albumo pavadinimas bus pakeistas į „Negrophilia", o išleidimo data paskelbta 2010 m. Dar vėliau albumas buvo pervadintas į „Black and White America".

2011 m. gegužės 26 d. savo Facebook profilyje Lenny pranešė, kad albumas bus išleistas rugpjūčio 30 d.

2011 m. gruodžio 1 d. atlikėjas buvo pagerbtas Prancūzijos ir šios šalies kultūros ministras įteikė meno ir literatūros ordiną – vieną aukščiausių kultūrinių apdovanojimų Prancūzijoje.

### Nuo 2012 m.

2012 m. L. Kravitz nusifilmavo filme „Bado žaidynės", o 2013 m. ir filmo tęsinyje „Bado žaidynės: Ugnies medžioklė".

2014 m. rugsėjo 23 d. pasirodė 10-tasis atlikėjo albumas „Strut". Vėliau buvo išleisti trys singlai – „The Chamber", „Sex" ir „New York City".

2015 m. vasario 1 d. L. Kravitz atliko vieną kūrinį kartu su Katy Perry amerikietiškojo futbolo Super Bowl lygos finale.

Diskografija
------------

### Albumai

| Metai | Albumas | JAV | JK | Australija | Italija | Kanada | Išleidimo data | Įrašų pardavimų lygis |
| --- | --- | --- | --- | --- | --- | --- | --- | --- |
| 1989 | *Let Love Rule* | 61 | 56 | - | - | - | rugsėjo 1, 1989 | Auksinis |
| 1991 | *Mama Said* | 39 | 8 | - | - | - | balandžio 2, 1991 | Platininis |
| 1993 | *Are You Gonna Go My Way* | 12 | **1** (2) | - | 13 | - | gegužės 9, 1993 | 2x Platininis |
| 1995 | *Circus* | 10 | 5 | - | 13 | - | rugsėjo 12, 1995 | Auksinis |
| 1998 | *5* | 28 | 18 | - | 5 | - | gegužės 12, 1998 (perleistas 1999) | 2x Platininis |
| 2000 | *Greatest Hits* | 2 | 12 | 14 | **1** | - | spalio 24, 2000 | 3x Platininis |
| 2001 | *Lenny* | 12 | 55 | 44 | 6 | 9 | spalio 30, 2001 | Platininis |
| 2004 | *Baptism* | 14 | 74 | 42 | 5 | - | gegužės 18, 2004 | Auksinis |
| 2008 | *It Is Time for a Love Revolution* | 4 | 42 | 59 | 8 | 45 | vasario 5, 2008 | auksinis |
| 2011 | *Black and White America* | 18 | 75 | 2 | 45 | 1 | 2011 m. rugpjūčio 30 d. | auksinis |
| 2014 | *Strut* | 19 | 21 | 31 | 3 | 20 | 2014 m. rugsėjo 23 d. |  |

### Singlai

| Metai | Daina | JAV Billboard Hot 100 | JAV Mainstream Rock Tracks | JAV Modern Rock | Didžiosios Britanijos singlai | Australijos singlai | Albumas |
| --- | --- | --- | --- | --- | --- | --- | --- |
| 1989 | "Spirit of the Forest" | - | - | - | - | - | Spirit of the Forest |
| „Let Love Rule" | 89 | 23 | 5 | 39 | 36 | *Let Love Rule* |
| 1990 | „I Built This Garden for Us" | - | - | 25 | - | - |
| „Mr. Cab Drive" | - | - | - | - | - |
| 1991 | „Always on the Run" | - | 40 | 8 | - | 43 | *Mama Said* |
| „It Ain’t Over 'Til It’s Over" | 2 | - | - | 11 | 10 |
| „Fields of Joy" | - | - | - | - | - |
| „Stand by My Woman" | 76 | - | - | 55 | 46 |
| "What the Fuck Are We Saying? "| - | - | - | - | - |
| „Stop Draggin' Around" | - | - | - | - | - |
| „What Goes Around Comes Around" | - | - | - | - | - |
| 1993 | „Are You Gonna Go My Way" | - | 1 | 2 | 4 | 1 | *Are You Gonna Go My Way* |
| „Believe" | 60 | 15 | 10 | 30 | 8 |
| „Heaven Help" | 92 | - | - | 20 | - |
| „Is There Any Love in Your Heart" | - | 19 | - | 52 | 32 |
| 1994 | „Heaven Help" / „Spinning Around Over You" | 80 | - | - | - | - | *Are You Gonna Go My Way* |
| „Spinning Around Over You" | - | 37 | - | - | - | Reality Bites (garso takelis) |
| „Deuce" | - | 15 | - | - | - | *Kiss My Ass: Classic Kiss Regrooved* |
| 1995 | „Rock and Roll Is Dead" | 75 | 4 | 10 | 22 | 26 | *Circus* |
| „Circus" | - | - | - | 54 | - |
| 1996 | „Can’t Get You Off My Mind" | 62 | - | - | 54 | - |
| „The Resurrection" | - | - | - | - | - |
| 1998 | „I Belong to You" | 71 | - | - | 75 | - | *5* |
| „If You Can’t Say No" | - | - | 39 | 48 | - |
| „Thinking of You" | - | - | - | - | - |
| 1999 | „Fly Away" | 12 | 1 | 1 | 1 | 8 |
| „Black Velveteen" | - | - | - | 95 | - |
| „American Woman" | 49 | 3 | 7 | 177 | 14 | *Austinas Powersas: Šnipas, kuris mane suviliojo (garso takelis)* |
| 2000 | „Again" | 4 | - | 23 | - | 30 | *Greatest Hits* |
| 2001 | „Dig In" | 31 | 11 | 13 | - | - | *Lenny* |
| 2002 | „Stillness of Heart" | - | - | 38 | 44 | - |
| „Believe In Me" | - | - | - | - | - |
| „If I Could Fall in Love" | - | - | - | - | - |
| 2004 | „Show Me Your Soul"(su P. Diddy, Loon ir Pharrell Williams) | - | - | - | 35 | 45 | *Blogi vyrukai II (garso takelis)* |
| „Where Are We Runnin'?" | 69 | 30 | 40 | - | - | *Baptism* |
| „California" | - | - | - | 62 | - |
| Storm" (su Jay-Z) | 98 | - | - | - | - |
| 2005 | „Calling All Angels" | - | - | - | - | - |
| „Lady" | 27 | - | - | - | - |
| „Breathe" (siųstasi internetu) | - | - | - | - | - |  |
| 2007 | „Bring It On" | - | 25 | - | - | - | *It Is Time for a Love Revolution* |
| „I’ll Be Waiting" | 73 | - | - | - | - |
| 2008 | „Love Love Love" | - | - | - | - | - |

Apdovanojimai
-------------

L.Kravitz’o gitara
* **MTV muzikos apdovanojimai**
	+ 1993 – geriausias atlikėjo video klipas („Are You Gonna Go My Way? „)
* **Brit apdovanojimai**
	+ 1994 – geriausias užsienio atlikėjas
* **VH1/Vogue Fashion apdovanojimai**
	+ 1998 – madingiausias artistas
* **Grammy apdovanojimai**
	+ 1998 – geriausia roko atlikėjo daina ("Fly Away„)
	+ 1999 – geriausia roko atlikėjo daina ("American Woman„)
	+ 2000 – geriausia roko atlikėjo daina ("Again„)
	+ 2001 – geriausia roko atlikėjo daina ("Dig In")
* **Radio Music apdovanojimai**
	+ 2001 – geriausias metų atlikėjas
* **My VH1 apdovanojimai**
	+ 2001 – mėgstamiausias atlikėjas
* **Blockbuster Entertainment apdovanojimai**
	+ 2001 – mėgstamiausias roko atlikėjas
* **American Music apdovanojimai**
	+ 2002 – mėgstamiausias pop/roko atlikėjas
* **Microsoft Windows Media Inovacijų apdovanojimai**
	+ 2002 – Microsoft Windows Media Inovacijų apdovanojimas
* 2011 m. **Prancūzijos meno ir literatūros ordinas**

Kinografija
-----------

| Metai | Filmas | Vaidmuo | Pastabos |
| --- | --- | --- | --- |
| 1998 | *The Rugrats Movie* | Naujagimis | Balsas |
| 2001 | *Being Mick* | Save | Pagalbinis vaidmuo |
| 2001 | *Zoolander* | Save | Trumpas pasirodymas |
| 2009 | *Precious* | Slaugytojas John | Pagalbinis vaidmuo |
| 2012 | *Bado žaidynės* | Sinas | Pagalbinis vaidmuo |
| 2013 | *Bado žaidynės: Ugnies medžioklė* | Sinas | Pagalbinis vaidmuo |

Šaltiniai
---------

1. ↑  Lenny Kravitz accepts French honou
2. ↑  Lenny Kravitz Releasing New Album 'Strut' in September Through Kobalt Label Services (Exclusive)
3. ↑  Katy Perry Super Bowl Halftime Show Performance! 2015

Nuorodos
--------

* Lenny Kravitz oficiali svetainė
* Lenny Kravitz svetainėje Myspace
* Lenny Kravitz svetainėje Internet Movie Database
* Lenny Kravitz svetainėje Last.fm